ಹಣ್ಣಿನ ರಸವು ಒಂದು ನೈಸರ್ಗಿಕ ಉತ್ಪನ್ನವಾಗಿದ್ದು, ಇವುಗಳು ಕೆಲವೇ ಕೆಲವು ಸಂಯೋಜನೀಯಗಳನ್ನು ಹೊಂದಿರುತ್ತವೆ, ಅಥವಾ ಯಾವುದೇ ಸಂಯೋಜನೀಯಗಳನ್ನು ಹೊಂದಿರುವುದಿಲ್ಲ. ಸಿಟ್ರಸ್ ಉತ್ಪನ್ನಗಳಾದ ಕಿತ್ತಳೆ ರಸ ಹಾಗು ಕಡು ಕಿತ್ತಳೆಯ ರಸವು ಬೆಳಗಿನ ಉಪಾಹಾರದ ಅತ್ಯಂತ ಸಾಮಾನ್ಯ ಪಾನೀಯಗಳೆನಿಸಿವೆ. ದ್ರಾಕ್ಷಿ ಹಣ್ಣಿನ ರಸ, ಅನಾನಸ್, ಸೇಬು, ದ್ರಾಕ್ಷಿ, ನಿಂಬೆ, ಹಾಗು ನಿಂಬೆ ಹಣ್ಣಿನ ರಸಗಳೂ ಸಹ ಅತ್ಯಂತ ಜನಪ್ರಿಯ ಉತ್ಪನ್ನಗಳೆನಿಸಿವೆ. ಎಳೆನೀರು ಅತ್ಯಂತ ಪುಷ್ಟಿಕರವಾದ ಹಾಗು ಚೇತೋಹಾರಿಯಾದ ಪೇಯವಾಗಿದೆ.

ಹಲವು ವಿಧದ ಬೆರಿಗಳನ್ನು(ಓಟೆಯಿಲ್ಲದ, ರಸ ತುಂಬಿರುವ ಸಣ್ಣ ಹಣ್ಣುಗಳು) ಕಿವುಚಿ ಅದರಿಂದ ಬರುವ ರಸಗಳನ್ನು ನೀರಿನೊಂದಿಗೆ ಮಿಶ್ರಣ ಮಾಡಲಾಗುತ್ತದೆ ಹಾಗು ಇದಕ್ಕೆ ಕೆಲವೊಂದು ಬಾರಿ ಸಕ್ಕರೆಯನ್ನು ಹಾಕಲಾಗುತ್ತದೆ. ರಾಸ್ಪ್ಬೆರಿ, ಬ್ಲ್ಯಾಕ್ ಬೆರಿ ಹಾಗು ಒಣದ್ರಾಕ್ಷಿಗಳಿಂದ ತಯಾರಿಸಲಾದ ರಸಗಳು ಸಾಮಾನ್ಯವಾಗಿ ಅತ್ಯಂತ ಜನಪ್ರಿಯ ರಸಗಳಾಗಿವೆ ಆದರೆ ನೀರಿನ ಪ್ರಮಾಣವೂ ಸಹ ಅವುಗಳ ಪೌಷ್ಟಿಕಾಂಶಗಳ ಮೌಲ್ಯವನ್ನು ನಿರ್ಧರಿಸುತ್ತದೆ. ನೀರಿನ ಜೊತೆಯಲ್ಲಿ ಹಣ್ಣಿನ ರಸಗಳೂ ಸಹ ಬಹುಶಃ ಮಾನವಕುಲದ ಅತ್ಯಂತ ಹಳೆಯ ಪೇಯಗಳಾಗಿವೆ. ಹುದುಗಲು ಇಡಲಾದ ದ್ರಾಕ್ಷಾ ರಸದಿಂದ ಆಲ್ಕಹಾಲಿಕ ಪೇಯ ವೈನ್ ನ್ನು ತಯಾರಿಸಲಾಗುತ್ತದೆ.

ಹಣ್ಣುಗಳು ಬಹಳ ಬೇಗನೆ ಕೊಳೆತುಹೋಗುತ್ತವೆ ಹಾಗು ಇದರಿಂದ ರಸವನ್ನು ತಯಾರಿಸುವ ಹಾಗು ಸಂಗ್ರಹಿಸುವ ಸಾಮರ್ಥ್ಯವು ಮಹತ್ವವಾದ ಮೌಲ್ಯವನ್ನು ಪಡೆದಿತ್ತು. ಕೆಲವು ಹಣ್ಣುಗಳು ಅಧಿಕ ಆಮ್ಲೀಯವಾಗಿರುತ್ತವೆ ಹಾಗು ಇದನ್ನು ಹೆಚ್ಚುವರಿ ನೀರನ್ನು ಹಾಗು ಸಕ್ಕರೆಯನ್ನು ಅಥವಾ ಜೇನುತುಪ್ಪವನ್ನು ಬೆರೆಸಿದ್ದರೆ ಇನ್ನಷ್ಟು ಸ್ವಾದಿಷ್ಟವನ್ನಾಗಿ ಮಾಡುವ ಅಗತ್ಯವಿತ್ತು. ಈ ಹಿಂದೆ ಹಣ್ಣಿನ ರಸವನ್ನು ಸಂಗ್ರಹಿಸಿಡುವುದು ಶ್ರಮದಾಯಕ ಕೆಲಸವಾಗಿತ್ತು, ಇದರಲ್ಲಿ ಹಣ್ಣುಗಳನ್ನು ಕಿವುಚುವ ಅಗತ್ಯವಿತ್ತು ಹಾಗು ಬಾಟಲಿಗೆ ತುಂಬಿ, ಅದಕ್ಕೆ ಮುಚ್ಚಳವನ್ನು ಹಾಕುವ ಮುನ್ನ ಈ ರೀತಿಯಾದ ಶುದ್ಧ ರಸಗಳನ್ನು ಚೆನ್ನಾಗಿ ಮಿಶ್ರಣ ಮಾಡಬೇಕಿತ್ತು.

ಮಾರುಕಟ್ಟೆಯಲ್ಲಿ ಇಂದಿಗೂ ಕಿತ್ತಳೆ ರಸ ಹಾಗು ಎಳೆನೀರು ಅತ್ಯಧಿಕವಾಗಿ ಸೇವನೆಯಾಗುವ ಪಾನೀಯಗಳಾಗಿವೆ ಹಾಗು ಇದಕ್ಕೆ ಕಾರಣ ಅವುಗಳಲ್ಲಿರುವ ಮಹತ್ವದ ಪೌಷ್ಟಿಕಾಂಶಗಳು ಹಾಗು ಜಲಸಂಚಯನ ಸಾಮರ್ಥ್ಯಗಳು.

ಇತರೆ
ಬಿಸಿಯಾದ ಪಾನೀಯಗಳು
ಸಾಫ್ಟ್‌ ಡ್ರಿಂಕ್ಸ್
ಹಣ್ಣಿನ ರಸ